हंबड़ां के पास ट्रैक्टर-ट्रॉली में लदी चोरी की रेत बेचने जा रहा ड्राइवर गिरफ्तार
लुधियाना| चोरीकी रेत बेचने के लिए जा रहे एक ट्रैक्टर-ट्राॅली ड्राइवर को पुलिस ने हंबड़ां से गिरफ्तार कर लिया। पुलिस ने आरोपी से चोरी की रेत से भरी एक ट्रैक्टर-ट्राॅली बरामद की है। आरोपी की पहचान गांव तलवंडी कलां के रहने वाले राज सिंह के रूप में हुई है। थाना लाडोवाल की पुलिस ने आरोपी के खिलाफ माइनिंग एक्ट के तहत मामला दर्ज करके कार्रवाई शुरू कर दी है। पुलिस आरोपी से पूछताछ कर रही है। एएसआई बलवीर सिंह ने बताया कि वह अपनी पुलिस पार्टी समेत इलाके में गश्त पर थे। इसी दौरान आरोपी को हंबड़ां के पास सामने से ट्रैक्टर-ट्राॅली रेत से भरी हुई लेकर आते देख शक के आधार पर चेकिंग के लिए रोका गया। चेकिंग के दौरान पुलिस ने आरोपी को दस्तावेज दिखाने के लिए कहा पर आरोपी कोई दस्तावेज दिखा सका। सख्ती से पूछने पर आरोपी ने बताया कि उक्त रेत चोरी की है, जिसे वह बेचने के लिए जा रहा था। पुलिस ने आरोपी को गिरफ्तार करके उससे बरामद ट्रैक्टर-ट्राॅली को भी जब्त कर लिया है। पुलिस मामले में आरोपी से पूछताछ कर रही है।
hin_Deva hin_Deva